S-4271/2021

Mál þetta, sem dómtekið var 27. október sl., er höfðað með ákæru, útgefinni af lögreglustjóranum á höfuðborgarsvæðinu 14. september 2021, á hendur L-kvk-þgf K-kvk-þgf H-kvk-þgf, kt. [...], [...], Reykjavík, Fyrir eftirtalin brot:

I.

Þjófnaðarbrot, með því að hafa:

1. Mánudaginn 26. október 2020, í félagi við [...], stolið úlpu, handtösku, seðlaveski og hrærivél af heimili [...] að [...] í Reykjavík, sem hafði leyft þeim að gista á heimilinu, þar sem þau voru heimilislaus á þessum tíma.

2. Laugardaginn 8. maí 2021, stolið tveimur rafhlaupahjólum úr bílskúr að [...] í Reykjavík, samtals aðverðmætikr. 60.000.

3. Mánudaginn 10. maí 2021, í félagi við [...], í verslun Elkoí Lindum, Skógarlind 2 í Kópavogi, stolið einum farsíma af gerðinni i Phone 12 128 GB, að söluverðmæti kr. 169.995.

4. Laugardaginn 22. maí 2021, í félagi við [...], í verslun Elko í Lindum, Skógarlind 2 í Kópavogi, stolið einum farsíma af gerðinni i Phone 12 128 GB, að söluverðmæti kr. 169.995.

5. Sunnudaginn 6. júní 2021, í Mathöll Höfða, Bíldshöfða 9 í Reykjavík, stolið Samsungspjaldtölvuaf veitingastaðnum[...], að áætluðu verðmæti kr. 100.000.

6. Mánudaginn 7. júní 2021, í Smáralind, Hagasmára 1 í Kópavogi, stolið fatnaði og fylgihlutum úr verslun New Yorker, að söluverðmæti kr. 5.270 og þráðlausum heyrnartólum úr verslun Pennans Eymundsson, að söluverðmæti kr. 15.992, allt samtals að söluverðmæti kr. 21.262.

7. Föstudaginn 11. júní 2021, í Landsbankanum, Borgartúni 33 í Reykjavík, stolið 5 debetkortum af þjónustuborði bankans.

8. Aðfaranótt föstudagsins 25. júní 2021, í félagi við [...] og í auðgunarskyni, farið inn á veitingastaðinn [...] í Reykjavík, með því að opna útidyrnar með lykli, sem L-kvk-nf K-kvk-nf hafði stolið af bar veitingahússins kvöldið áður og stolið þaðan Ipad hátalara og tölvu.

9. Mánudaginn 5. júlí 2021, í verslun Lyfju, Lágmúla 5 í Reykjavík, stolið snyrtivörum, samtals að söluverðmæti kr. 67.704.

10. Miðvikudaginn 14. júlí 2021, í [...]í Reykjavík, stolið farsíma í eigu starfsmanns.

Teljast brot þessi varða við 244. gr. almennra hegningarlaga nr. 19/1940.

II.

Fjársvik, með því að hafa laugardaginn 1. maí 2021, í félagi við [...], að [...] i Reykjavík, blekkt [...]til að afhenda sér hlaupahjól að verðmæti kr. 45.000, sem þau þóttust hafa greitt fyrir, með því að sýna falsað skjáskot af millifærslu fyrir viðskiptunum en greiðslan barst ekki inn á reikning tjónþola.

Telst brot þetta varða við 248. gr. almennra hegningarlaga nr. 19/1940.

III.

Fíkniefnalagabrot, með því að hafa miðvikudaginn 9. júní 2021, haft í vörslum sínum 4 stk af MDMA (Ecstasy), sem lögregla fann við öryggisleit í handtösku ákærðu á lögreglustöðinni á Hverfisgötu.

Telst brot þetta varða við 2. gr. og 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á 4 stk MDMA (Ecstasy) sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 9. september 2021, á ákærða sakaferil að baki sem nær aftur til ársins 2007. Það sem kemur til skoðunar við ákvörðun refsingar í máli þessu er að ákærðu var gert að greiða sekt með lögreglustjórasátt þann 15. júlí 2016 fyrir fíkniefnalagabrot. Þáhefurákærðaítrekað gerst sek um auðgunarbrot nú síðast með dómi 25. ágúst 2021 þar sem ákærðu var gert að sæta fangelsi í sex mánuði, skilorðsbundið til tveggja ára, m. a. fyrir þjófnað. Sakaferill ákærðu hefur að öðru leyti ekki áhrif á ákvörðun refsingar í málinu.

Brot ákærðu samkvæmt ákæru eru öll hegningarauki við framangreindan dóm frá 25. ágúst 2021 og verður ákærðu því dæmdur hegningarauki vegna brotanna, sbr. 78. gr. almennra hegningarlaga nr. 19/1940.

Með framangreindum brotum hefur ákærða rofið skilorð framangreinds dóms frá 25. ágúst 2021. Verður skilorðsbundin refsing dómsins því tekin upp og ákærðu gerð refsing í einu lagi, sbr. 60. gr. almennra hegningarlaga nr. 19/1940.

Ákærða er nú sakfelld fyrir fjölmörg brot og verður refsing hennar því ákvörðuð með hliðsjón af 77. gr. almennra hegningarlaga nr. 19/1940. Við ákvörðun refsingar er litið til skýlausrar játningar ákærðu fyrir dómi og þess er fram kom í máli verjanda ákærðu að aðstæður hennar séu nú gerbreyttar, ákærða hafi nú tekið sig á, sé hætt neyslu áfengis og vímuefna og sé að hefja umfangsmikla endurhæfingar- og stuðningsmeðferð. Verður framangreint metið ákærðu til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess líkt og að framan greinir að ákærða er nú sakfelld fyrir fjölmörg brot, þar á meðal ítrekuð þjófnaðarbrot og verður því litið til 255. gr. almennra hegningarlaga nr. 19/1940, við ákvörðun refsingar, sbr. 71. gr. sömu laga. Þá bera brot þau sem ákærða er nú sakfelld fyrir samkvæmt 1., 3., 4. og 8. tölul. í I. kafla ákæru og II. kafla ákæru það með sér að um samverknað hafi verið að ræða. Verður það metið ákærðu til refsiþyngingar.

Með hliðsjón af sakarefni þessa máls og ákvæðum 60., 77. og 7 8. gr. almennra hegningarlaga nr. 19/1940 og að því virtu að ákærða hefur gengist greiðlega við brotum sínum þykir refsing ákærðu hæfilega ákveðin fangelsi í 9 mánuði. Með vísan til sakarferils ákærðu og dómvenju þykir ekki unnt að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs 4 stykki af MDMA (Ecstasy), sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, L-kk-ef R-kk-ef lögmanns, 141.360 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærða, L-kvk-nf K-kvk-nf H-kvk-nf, sæti fangelsi í 9 mánuði.

Upptæk eru gerð til ríkissjóðs 4 stykki af MDMA (Ecstasy).

Ákærða greiði málsvarnarþóknun skipaðs verjanda síns, L-kk-ef R-kk-ef lögmanns, 141.360 krónur.

S-kk-nf G-kk-nf